張元勳

張元勳（），字世臣，浙江承宣布政使司台州府太平縣（今浙江省溫嶺縣）人，

世職担任海門衞新河所百戶，跟随戚繼光抵禦倭寇進犯，后攻破橫嶼等地，晉升署都指揮僉事，任福建游擊將軍。隆慶初年，攻破福安，改任南路參將。之後跟隨李錫攻破曾一本，進副總兵。隆慶五年，升任署都督僉事，代替郭成擔任廣東總兵官，平定惠州、廣州等地民變。晉升署都督同知，世廕百戶明實錄：神宗實錄 ,32卷。最後陸續平定廣東各地倭寇，后晉升中軍都督府右都督明實錄：神宗實錄 ,234卷，改廕錦衣，因病辭職歸鄉，死於家中《明史》（卷212）：張元勳 ，字世臣，浙江太平人。嗣世職為海門衞新河所百戶。沈毅有謀。值倭警，隸戚繼光麾下。有功，進千戶。從破橫嶼諸賊，屢進署都指揮僉事，充福建游擊將軍。隆慶初，破倭福安，改南路參將。從李錫破曾一本，進副總兵。 五年春，擢署都督僉事，代郭成為總兵官，鎮守廣東。惠州河源賊唐亞六、廣州從化賊萬尚欽、韶州英德賊張廷光劫掠郡縣，莫能制。明年，元勳進剿。斬馘六百有奇，亞六等授首，餘黨悉平。肇慶恩平十三村賊陳金鶯等，與鄰邑苔村三巢賊羅紹清、林翠蘭、譚權伯，藤峒、九逕十寨賊黃飛鶯、丘勝富、黃高暉、諸可行、黃朝富等，相煽為亂。故事，兩粵惟大征得敍功，鵰剿不敍，故諸將不樂鵰剿。總督殷正茂與元勳計，令鵰剿得論功，諸軍爭奮。正茂又密遣副將梁守愚、游擊王瑞等屯恩平，若常戍者，掩不備，斬翠蘭等，生擒紹清、權伯以獻。其諸路鵰剿者，效首功二千四百有奇，還被掠子女千三百餘人，生得金鶯，惟高暉等亡去。元勳逐北至藤峒，又生獲勝富、可行、朝富等八十人。部將鄧子龍等亦獲高暉、飛鶯。三巢、十寨、十三村諸賊盡平，餘悉就撫。惠、潮地相接，山險木深。賊首藍一清、賴元爵與其黨馬祖昌、黃民太、曾廷鳳、黃鳴時、曾萬璋、李仲山、卓子望、葉景清、曾仕龍等各據險結砦，連地八百餘里，黨數萬人。正茂議大征。會金鶯等已滅，諸賊頗懼。廷鳳、萬璋並遣子入學，祖昌、景清亦佯乞降。正茂知其詐，徵兵四萬，令參將李誠立、沈思學、王詔，游擊王瑞等分將之，元勳居中節制，監司陳奎、唐九德、顧養謙、吳一介監其軍，數道並進。賊敗，乃憑險自守。官軍遍搜深箐邃谷間。而元勳偕九德，追亡至南嶺。一日夜馳至養謙所，擊破李坑，生得子望等。明年破烏禽嶂。仕龍阻高山，元勳佯飲酒高會，忽進兵擊擒之。先後獲大賊首六十一人。次賊首六百餘人，破大小巢七百餘所，擒斬一萬二千有奇。帝為宣捷，告郊廟，進元勳署都督同知，世廕百戶。元勳復討斬餘賊千三百有奇，撫定降者。巨寇皆靖。潮州賊林道乾之黨諸良寶既撫復叛，襲殺官軍，掠六百人入海。再犯陽江，敗走。乃據潮故巢，居高山巔，不出戰。官軍營淤泥中。副將李誠立挑戰，墜馬傷足，死者二百人。賊出掠而敗，走巢固守。元勳積草土與賊壘平，用火攻之，斬首千一百餘級。時萬曆二年三月也。捷聞，進世廕一級。遺孽魏朝義等四巢亦降。尋與胡宗仁共平良寶黨林鳳。惠、潮遂無賊。其冬，倭陷銅鼓石、雙魚城。元勳大破之儒峒，俘斬八百餘級。進秩為真。五年，從總督淩雲翼大征羅旁賊，斬首萬六千餘級。進都督，改廕錦衣。尋以疾致仕，卒於家。 元勳起小校。大小百十戰，威名震嶺南。與廣西李錫並稱良將。。

 延伸阅读 


參考

Category:明朝都督
Category:温岭人
Category:张姓